Pärsti mõis

Pärsti mõis (saksa keeles Perst; ka Uue-Pärsti mõis (saksa keeles Neu-Perst)) oli rüütlimõis Viljandi kihelkonnas Viljandimaal. (vaadatud 13.11.2015) Nüüdisajal jääb mõis Viljandi maakonda Viljandi valda.
Mõisa peahoone (juuni 2008)|pisi|Pärsti mõisa peahoone, juuni 2008
 Ajalugu 
Mõisat on esmamainitud 16. sajandi keskel. Pärstis oli mõis olemas juba enne Liivi sõda, seda on mainitud nimega Perschmoise. 16. sajandi lõpul oli valdus Kurzide valduses, 1601. aastal läks see Scwartzidele ja 1622. aasta suvel Rootsi kuninga kingitusena vendadele Engelhardtidele. Engelhardtide kätte jäi mõis kuni 1783. aastani. Kuni 1850. aastani kuulus mõis Belowide suguvõsale, siis kaheksa aastat Gunderstruppidele ja seejärel Strykidele. Lasteta Friedrich von Stryk andis Pärsti mõisa 1898. aastal oma abikaasa (Jenny, sündinud Clapier de Colongue) vennale. 

Mõisa viimased omanikud enne selle konfiskeerimist olid Clapier de Colongued ja viimane mõisnik oli Peter Georg von Colongue.

 Mõisahoone 
Mõisa historitsistlik peahoone, mis ehitati 1872. aastal, on tunnistatud kultuurimälestiseks. (vaadatud 26.06.2021) Mõis kaotati 1918. aastal, 1920. aastal koliti peahoonesse Pärsti külakool. Peahoones hiljem töötanud Pärsti Põhikool suleti 2008. aastal, kuid lasteaed-algkool tegutseb edasi.Raivo Lott. Küla lugu: Pärsti. Viljandi Valla Teataja, 15.07.2023.

Vaata ka
Pärsti mõisa kalmistu
Vana-Pärsti mõis

Viited

Välislingid

Pärsti mõisa lugu Mõisablogis

Uue-Pärsti mõis (Viljandi khk), Kinnistute register Eesti Rahvusarhiivis

Kategooria:Viljandimaa mõisad
Kategooria:Viljandi vald
Kategooria:Viljandi kihelkond
Kategooria:Engelhardtide mõisad